Last saved by: Jakubovičová Beatrix

OKRESNÁ PROKURATÚRA DUNAJSKÁ STREDA 
Nám. sv. Štefana 1, 929 21 Dunajská Streda 1

Číslo: 2 Pv 51/16/2201-1	Dunajská Streda  09.01.2017
EEČ: 2-16-5-2017

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona 

Rozhodol: 	prokurátorka Okresnej prokuratúry Dunajská Streda

Podľa § 220 odsek 1 Trestného poriadku schvaľujem zmier uzavretý medzi:
obvinenou: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie
a
poškodenými:  
1.	XXXXX 
2.	XXXXX 
sídlo: XXXXX
3.	XXXXX 
sídlo: XXXXX
Obsahom zmieru je:
Obvinená dňa 12.5. 2016 poukázala v prospech štátneho rozpočtu SR celkovú sumu vo výške 200,- eur, z ktorých 50 % t.j. 100,- eur je určených na všeobecne prospešné účely a to Združeniu na pomoc ľuďom s mentálnym postihnutím so sídlom na Komenského 33 v Dunajskej Strede a 50 %, t.j. 100,- eur štátu  na peňažnú pomoc obetiam trestnej činnosti.  

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie
ktorá je trestne stíhaná pre trestný čin:
- Prečin Ublíženie na zdraví podľa § 158 Trestného zákona

realizované policajtom Odd.výkonu služby DI OR PZ Dun.Streda pod spisovou značkou ORP-14/DI-DS-16.

na tom skutkovom základe, že: 
dňa 18. Novembra 2015 v čase o 14.00 hod, v obci Veľké Dvorníky, v okrese XXXXX po Hlavnej ceste č. II/507 smerom od obce Topoľníky na mesto XXXXX viedla osobné motorové vozidlo  zn. VW Passat, EČ: GA-820CI, kde na priamom úseku cesty v km 15,80 pred rodinným domom č. 38/10 v dôsledku nevenovania sa plne vedeniu vozidla a nesledovania situácie v cestnej premávke, nezbadala pred sebou po pri pravej strane cesty, tým istým smerom jazdiacu cyklistku poškodenú Evu Szabóovú a prednou bočnou stranou motorového vozidla ju zachytila v dôsledku čoho spadla s bicyklom vpravo mimo cesty a podľa odborného vyjadrenia znalca z odboru zdravotníctvo MUDr. Mailana Zbořila pri opísaní dopravnej nehody utrpela zlomeninu hlavičky ihlice vľavo neúplnú, pomliaždenie hrudnej a brušnej steny vľavo, odreninu tváre a pomliaždenie stehna vľavo s dobou liečby do 6 týždňov, čím porušila dôležitú povinnosť vodiča uloženej jej ustanovením § 4 ods. 1 písm. c), písm. e) Zákona č. 8/2009 Z.z. o cestnej premávke,  

Odôvodnenie:
Uznesením policajta Okresného riaditeľstva Policajného zboru Okresného dopravného inšpektorátu XXXXX ČVS: ORP-14/DI-DS-2016 zo dňa 20.1. 2016 bolo XXXXX vznesené obvinenie za prečin ublíženia na zdraví podľa § 158 Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinená slobodne a vážne, zrozumiteľne a určito vyhlásila, že spáchala skutok, za ktorý je stíhaná.

Poškodená XXXXX dňa 12.5. 2016 pred uzavretím zmieru na Okresnom súde v Dunajskej Strede v prítomnosti probačnej a mediačnej  úradníčky XXXXX vyhlásila, že obvinená jej z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatila peňažnú sumu vo výške 500,- eur, čím považuje svoje nároky na náhradu škody vo vzťahu k obvinenej v predmetnej veci za plne uspokojené, zároveň vlastnoručne podpísala písomné vyhlásenie s označeným obsahom.  

Splnomocnená zástupkyňa poškodeného – Sociálnej poisťovne pobočka XXXXX XXXXX dňa 12.5. 2016 pred uzavretím zmieru na Okresnom súde v Dunajskej Strede v prítomnosti probačnej a mediačnej úradníčky XXXXX vyhlásila, že nakoľko obvinená sa zaviazala, že poisťovni Kooperatíva, a.s., XXXXX zašle písomný súhlas na úhradu nákladov na dávky nemocenského poistenia v čase od 19.1. 2015 do 31.3. 2016 poškodenej Evy Szabóovej v celkovej výške 940,40,- eur, sú nároky jej splnomocniteľa v predmetnej veci plne uspokojené, zároveň vlastnoručne podpísala  písomné vyhlásenie s označeným obsahom.       

Splnomocnená zástupkyňa poškodeného - Všeobecnej zdravotnej poisťovne, a.s., XXXXX. Ľubov Hudáková dňa 12.5. 2016 pred uzavretím zmieru na Okresnom súde v Dunajskej Strede v prítomnosti probačnej a mediačnej úradníčky XXXXX vyhlásila, že nakoľko obvinená zaslala Kooperatíva, a.s., XXXXX písomný súhlas na úhradu nákladov zdravotnej starostlivosti poškodenej Evy Szabóovej v celkovej výške 1.325,59,- eur, sú nároky jej splnomocniteľa v predmetnej veci plne uspokojené, zároveň vlastnoručne podpísala  písomné vyhlásenie s označeným obsahom.    

Obvinená dňa 12.5. 2016 poukázala v prospech štátneho rozpočtu SR celkovú sumu vo výške 200,- eur, z ktorých 50 % t.j. 100,- eur je určených na všeobecne prospešné účely a to Združeniu na pomoc ľuďom s mentálnym postihnutím so sídlom na Komenského 33 v Dunajskej Strede a 50 %, t.j. 100,- eur štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinená a poškodení s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvinenej a na jej osobné majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu nie je prípustná sťažnosť. 

JUDr. Beatrix Jakubovičová 
prokurátorka